
		DEN NORSKE KIRKE

	Berg menighet







[bookmark: StartSkriv]Møtebok for Berg menighetsråd

	Møtedato:
	23.05.2024

	Møtetid:
	kl. 15:00

	Møtested:
	Senjahopen skole




Tilstede: 
Kjetil Figenschou, Anita Sebulonsen, Ivar Mortensen, Marit Reiertsen, Stein Emil Iden, Roy-Willy Hansen.

Meldt forfall:
Birgit Jonette Johansen Noreng, Sedine Eriksen, Jan-Ole Berntsen.


Orienteringssaker

Rapport fra menighetspedagogen i BTT
Birgit N. sendte ut en rapport med oversikt og kommentarer til aktiviteter i høst 2023 og vår 2024, samt en plan over det som skal skje på høsten 2024 og i 2025. Hun ba menighetsrådet om å komme med innspill og kommentarer.
Menighetsrådet fikk rapporten så seint at medlemmene ikke fikk lest den godt nok på forhånd. Rapporten vil bli en egen sak i møtet 5. september.



Saker

Sak 010/24	Årsregnskap 2023
	[bookmark: Fremstilling]Bakgrunn
Berg menighet har et eget regnskap og et prosjektregnskap i Senja kirkelige fellesråd. I fellesrådet bokføres utgifter til konfirmanter, trosopplæring og til lønning av felles menighetspedagog for Berg, Torsken og Tranøy.

Vurdering
Regnskapet for 2023 i soknet viser et mindreforbruk på 9.718,29 kr. Menigheten hadde en ekstra utgift til tilstandsrapport av Mefjordvær kjerke på 16.112 kr. Grunnen til at menigheten likevel går med mindreforbruk, er renteinntekter på 20.858,05 kr.
Utgifter til konfirmanter i fellesrådets regnskap er på 6.553,67 kr. Dette er dekket inn ved overføring fra Berg menighets regnskap.
Trosopplæringsregnskapet for Berg viser et mindreforbruk på 946,54 kr. Dette håndteres med tilskuddsordningen til bispedømmet i fellesrådets regnskap og går ikke via menighetens regnskap.




Forslag til vedtak:
	[bookmark: Forslag]Regnskap for 2023 godtas. Mindreforbruket på 9.718,29 kr settes av på disposisjonsfondet til Berg sokn.




Møtebehandling:
	[bookmark: Møtebehandling]Menighetsforvalter blir bedt om å sjekke innskuddsrenten i banken og ordne best mulig rente på innskudd.




Vedtak:
	[bookmark: Vedtak]Regnskap for 2023 godtas. Mindreforbruket på 9.718,29 kr settes av på disposisjonsfondet til Berg sokn.




Sak 011/24	Årsmelding 2023
	Årsmeldingen skal belyse status og drift for året. Den skal være en del av dokumentasjonen til årsregnskapet.
Årsmeldingen for 2023 er utarbeidet av sokneprest og menighetsforvalter. Den gir et kort og oversiktelig bilde av aktiviteten i Berg menighet i 2023.




Forslag til vedtak:
	Årsmelding 2023 vedtas.




Møtebehandling:
	




Vedtak:
	Årsmelding 2023 vedtas.




Sak 012/24	Økonomirapport pr 21.5.24
	Regnskapet pr 21.5.24 viser totalt sett et mindreforbruk på 8.133 kr. Av dette er 7.644 kr ofringer til annen virksomhet. Disse pengene er ikke overført til rette mottaker enda, så dette er med på å gjøre mindreforbruket større. På den annen side, så er ikke tilskudd fra bispedømmet kommet inn enda, og det vil påvirke mindreforbruket.
Det er brukt lite penger så langt i år, spesielt på trosopplæring i forhold til budsjett. Vi har med andre ord et romslig budsjett for høsten 2024. 
På posten aktivitetsrelatert forbruksmateriell/utstyr/tjenester for konfirmanter er det brukt 3.700 kr av budsjettet på 4.000 kr. 




Forslag til vedtak:
	Regnskap pr 21.5.24 tas til orientering.




Møtebehandling:
	Det kjøpes inn lesepultlys til Berg kirke og Mefjordvær kjerke. Menighetsforvalter følger opp dette.




Vedtak:
	Regnskap pr 21.5.24 tas til orientering.




Sak 013/24	Menighetsmøte 2024
	Menighetsmøte innkalles av menighetsrådet med minst 14 dagers varsel. Møtet skal kunngjøres offentlig i kirken og i lokalavis eller menighetsbladet og for øvrig på den måten som menighetsrådet bestemmer. Kunngjøringen skal inneholde tid og sted for møtet og oversikt over hvilke saker som skal behandles.
Til menighetsmøtet 2024 vil det ikke være noen sak til behandling. I møtet vil menighetsrådsleder gi en kort presentasjon av tilstanden i menigheten med utgangspunkt i årsmeldingen.




Forslag til vedtak:
	Ingen forslag.




Møtebehandling:
	Det er ønskelig å gjøre gudstjenestene og kirken mer attraktiv. I menighetsmøtet vil man blant annet diskutere om man skal sette i gang med salmekvelder, ha gudstjenester på andre dager enn søndager og arrangere kulturelle kvelder, 




Vedtak:
	Menighetsmøte 2024 (årsmøte) avholdes 18. august i Mefjordvær kjerke etter gudstjenesten som begynner kl 11.




Sak 014/24	Piano i Berg kirke
	Vi har fått følgende epost fra Eirik Vildgren angående piano i Berg kirke:
Jeg har et piano som jeg ikke får inn i leiligheten min i Tromsø.
Lurer på om det er mulig å sette det i Berg kirke? Det står et piano der fra før (som Ingunn Rinde fant i sin tid), men det er veldig dårlig og jeg bruker det aldri.
Kan man fjerne det pianoet og sette mitt piano der det står? Mest sannsynlig så skal jeg jo ha mitt piano en gang i fremtiden, men når er veldig usikkert. 
Hva tenker dere?
Det er menighetsrådet og ikke fellesrådet som må ta stilling til dette. 




Forslag til vedtak:
	Ingen forslag.




Møtebehandling:
	




Vedtak:
	Menighetsrådet ønsker at pianoet i Berg kirke beholdes og at det ikke settes inn et ekstra piano.




Sak 015/24	Maling og vedlikehold av gjerdet til Skaland kirkegård
	Ivar M. har kommet med en henvendelse om vedlikehold av gjerdet til Skaland kirkegård. Denne typen arbeid er fellesrådets ansvarsområde. Fellesrådet har avtale med kommunen om vedlikehold på kirker og kirkegårder, slik at dette i neste omgang er kommunens oppgave. I inneværende år har dessverre kommunen bevilget alt for lite midler til vedlikehold av kirker og kirkegårder. Gjerdet til Skaland kirkegård vil derfor ikke bli prioritert. Det er i dessuten lite sannsynlig at kommunen eller fellesrådet kan betale for maling og malerutstyr. Dersom noe skal bli gjort med gjerdet, må det skje på dugnad, og Berg menighet må betale for maling/utstyr.




Forslag til vedtak:
	




Møtebehandling:
	




Vedtak:
	Det opprettes en arbeidskomité bestående av Ivar M., Roy-Willy H. og Kjetil F. Arbeidskomiteen kartlegger behovet for maling og reparasjoner av kirkegårdsgjerdene i menigheten. Deretter inviterer komiteen til folkemøte i menigheten for å mobilisere til dugnad og finansiering. Møtet finner sted før sankthans. Kirkevergen inviteres også til møtet.




Sak 016/24	Møte med kirkevergen
	Kirkeverge Rachel V. Hoholm var invitert til møtet for å orientere om ansvarsområdet, økonomi og arbeidet til Senja kirkelige fellesråd og Senja kommune i tilknytning til kirken.




Forslag til vedtak:
	Informasjonen fra kirkevergen tas til orientering.




Møtebehandling:
	Rachels orientering:
Fellesrådet/kommunen har ansvar for vedlikehold av kirkene og kirkegårdene. Dessverre er det bevilget lite penger til dette i inneværende år. En del vedlikehold står derfor på vent. Kommunen har sagt at de kan bidra med 50 % av utgifter til maling og utstyr av kirkegårdsgjerder. De resterende 50 % må dekkes av andre (ikke fellesrådet).
Kommunen vil få stram økonomi fremover. Det har kommet signal om at det skal kuttes i flere avdelinger. Dermed står også kirken i fare for å lavere tilskudd. 
Fellesrådet har 19 kirkebygg å ta vare på. Man kan bli tvunget til å selge flere av dem, fordi kommunen ikke vil klare å følge opp vedlikeholdet.
Parkering ved Berg kirke:
Det var enighet om at man bør sette opp port for å hindre parkering ved kirken. Vi har porter, men stolpene som portene skal festes til må forsterkes. Kjetil F. har sagt seg villig til å kontakte velforeningene i Bergsbotn/på Skaland for å få forsterket stolpene på dugnad.
Mefjordvær kjerke:
Kommunen har vedtatt å dekke 230800 kr av egenfinansieringen til renovering av Mefjordvær kjerke. Det er dermed tilgjengelig 728000 kr til tiltaket. Kommunen har ikke kapasitet til å være prosjektleder på dette arbeidet før første del av 2025. Tidsfristen til Riksantikvaren på å få ferdigstilt arbeidet er 30. september 2025.




Vedtak:
	Informasjonen fra kirkevergen tas til orientering.






For Berg menighetsråd

image1.png




